I don’t believe in VIP culture: Fadnavis |
By: admin	| Last Updated: Monday, 2 March 2015 6:03 AM
मुंबई: महाराष्ट्र के मुख्यमंत्री देवेंद्र फडणवीस ने कल उनके काफिले का रास्ता बनाने के लिए पुलिसकर्मियों द्वारा वाहनों को रोके जाने के कारण लोगों को हुई परेशानी पर दुख जाहिर किया है और कहा है कि वह वीआईपी संस्कृति से बचते हैं.
एनएससीआई क्लब में आयोजित एक समारोह में मुख्यमंत्री के काफिले को जाने का रास्ता देने के लिए कल यातायात पुलिसकर्मियों ने जनता के वाहनों को रोक दिया था. क्लब के सदस्यों को प्रवेश देने से भी इंकार कर दिया गया था क्योंकि मुख्यमंत्री परिसर के अंदर मौजूद थे.
फडणवीस ने कहा, ‘जिन लोगों को पुलिस ने बेवजह रोका, उनसे मैं माफी मांगता हूं. राज्य में लोगों ने मुझे हमेशा यातायात सिग्नलों पर रूकते हुए देखा है.’ उन्होंने कहा, ‘मैं एनएससीआई वाली घटना की जांच करवाउंगा. जब तक कोई आपात स्थिति न हो या किसी खतरे की जानकारी न हो, तब तक पुलिस को लोगों को परेशान नहीं करना चाहिए.’
उन्होंने कहा, ‘मैं वीआईपी संस्कृति में यकीन नहीं रखता.’
Web Title: I don’t believe in VIP culture: Fadnavis
First Published: Monday, 2 March 2015 6:03 AM